Jean Mathias Foehr
De Jean Mathias Foehr (Föhr), "Jean" resp. "Johann" genannt, gebuer den 2. Mäerz 1819 zu Iechternach, gestuerwen den 21. Januar 1910 an der Stad Lëtzebuerg, war e lëtzebuergesche Gierwer, Gemengepolitiker an Deputéierten.

Hie war de Fils vum Barthélemy Foehr. 1854 gouf hien an den Iechternacher Gemengerot gewielt; 1861 gouf hie Schäffen. Hie war Buergermeeschter vun Iechternach vum 21. Mee 1879 bis den 12. Juni 1906 an – als Nofollger vu sengem verstuerwene Brudder Jean Pierre Foehr – Deputéierte vun 1875 bis 1910.

Hie war Jonggesell bliwwen an ass zu Iechternach begruewe ginn.

De Martin Blum schreift, de Jean Foehr hätt zesumme mam Norbert Metz an dem Léon Wurth de Rapport de la commission nommée par l'Assemblée des États pour examiner la question de la liquidation entre le Grand-Duché de Luxembourg et les Pays-Bas. (V. Bück, Luxembourg 1868, 18 S.) redigéiert. Dobäi handelt et sech ëm eng Verwiesslung mat dem Jean Pierre Foehr, déi de Blum a senge Corrigenda redresséiert huet.

Gielchen 
 Commandeur vum ordre de la couronne de chêne (Promotioun 1909).

Literatur 
 Anonym, 1999. Personnagen: Jean Mathias Foehr. Lëtzebuerger Journal 1999, Nr. 41 (2. März), S. 19.
 Arendt, K., 1904-1910. Porträt-Galerie hervorragender Persönlichkeiten aus der Geschichte des Luxemburger Landes. Bd. 1-6. Neuauflage. Ed. Kutter, Luxemburg 1972, S. 483 (Bürgermeister Johann-Mathias Föhr).

Lëtzebuergesch Deputéiert
Lëtzebuergesch Buergermeeschteren
Buergermeeschtere vun Iechternach
Gebuer 1819
Gestuerwen 1910
Commandeur de l'ordre de la couronne de chêne